افغانستانده بغلان ولایتیده هاوان مرمی سی نینگ پارتلب کیتیشی عاقبتیده ۵ کیشی قتتیق بیر شکلده یاره لندی. اوشبو یاره لنگن کیشی لرنینگ اوچ نفری نینگ عیال و ایککی کیشی سی نینگ ایسه باله ایکن لیگی قید ایتیلدی. خودی منه شو حادثه نینگ بوگون توشدن کیین ملا خیل قشلاغیده یوز بیرگن لیگی قید ایتیلدی. اوشبو حادثه عاقبتیده یاره لنگن کیشی لرنینگ همه سی نینگ بیر عایله نینگ اعضا لری دن عبارت ایکن لیگی بیلدیریلدی. عینی دمده اوشبو حادثه نینگ قنده ی قیلیب یوز بیرگن لیگی گه تیگیشلی تحقیقات نینگ دوام ایتیتگن لیگی معلوم قیلیندی. بیر نیچه کون آلدین هم پلخمری شهریده خودی منه شونگه اوخشش باشقه بیر حادثه عاقبتیده ایریم کیشی لر جان بیررایکن, بعضی کیشی لر ایسه یاره لنگن ایدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
